Awit saking punika kênthêling rêmbagipun para pangrèh ing dalu wau, pakêmpalan Narpawandawa nyuwun têtêpipun suraosing sêrat wangsulan saking tuwan adpisir purinlansê sakên wau, saha tumrap para darah dalêm saumumipun, ingkang sami gêgriya ing tanah guprêmenan, ingkang sampun angsal sêrat katrangan saking nagari dalêm Surakarta, sanadyan kêkancingan ôngka 31 wau sampun dhumawuh, ugi kasuwun têtêpipun kaanggêp sah, dening para pangagêng ingkang ambawahakên padununganipun, mênggah punika pangrèh Narpawandawa anyumanggakakên ing pêpatih dalêm, saha nyuwun dhawuh.